প্রবল বৃষ্টি, ভেঙে পড়ল চারতলা বাড়ি, চলছে উদ্ধারকাজ … দেখুন কী অবস্থা

ওয়েবডেস্ক: দিল্লিতে (Delhi) ভয়ঙ্কর দুর্ঘটনা। প্রবল বৃষ্টিতে (Heavy Rain) ভেঙে পড়ল চারতলা বাড়ি (Collapsed Building) । এখনও পর্যন্ত পাওয়া খবর অনুযায়ী অন্তত চারজনের মৃত্যু হয়েছে। তবে মৃতের সংখ্যা আরও বাড়তে পারে। বহু মানুষ ধ্বংসস্তূপে চাপা পড়ে আটকে থাকার সম্ভাবনা। উদ্ধারকাজে রয়েছে পুলিশ (Police), দমকল (Fire Brigade), বিপর্যয় মোকাবিলা বাহিনীর (NDRF) সদস্যরা। উত্তর-পূর্ব দিল্লির মুস্তাফাবাদ (Mustafabad) এলাকার ঘটনা।

ধসে দুই ভাগ্নেকে হারানো এক ব্যক্তি জানিয়েছেন, তার বোন, শ্যালক এবং ভাগ্নী আহত হয়েছেন, তাদের হাসপাতালে ভর্তি করা হয়েছে। পরিবারটিতে কমপক্ষে আটজন সদস্য ছিল, এবং তারপর থেকে তিনি কাউকে খুঁজে পাননি।

আরও পড়ুন- দক্ষিণবঙ্গে আজও ভারী বৃষ্টির পূর্বাভাস? যা জানাল আবহাওয়া দফতর

দিল্লি পুলিশের সহকারি ডিসি (উত্তর-পূর্ব) সন্দীপ লাম্বা জানিয়েছেন, শনিবার ভোররাতের দিকে এই ঘটনা ঘটে। আচমকা ধসে পড়ে বাড়ি। ভিতরে অনেকেই আটকে ছিলেন। এখনও পর্যন্ত ১৪ জনকে উদ্ধার করা হয়েছে। তাদের মধ্যে চারজনের মৃত্যু হয়েছে। বাড়িটি চারতলা ছিল। এখনও পর্যন্ত আট থেকে ১০ জনের মতো ভিতরে আটকে থাকতে পারেন।

পাশাপাশি দিল্লির দমকল বিভাগের আধিকারিক রাজেন্দ্র আটওয়ালা জানিয়েছেন, তাদের কাছে প্রায় ভোর তিনটের (২.৫০) কিছু আগে বাড়ি ভেঙে পড়ার খবর আসে। গিয়ে দেখা যায় একটি চারতলা বাড়ি ভেঙে পড়েছে। অনেকে ধ্বংসস্তূপে আটকে আছেন। জোড় কদমে উদ্ধারকাজ চলছে। উদ্ধারকাজে রয়েছে জাতীয় বিপর্যয় মোকাবিলা বাহিনীও।

সিসি ক্যামেরায় বাড়ি ভেঙে পড়ার সেই ছবি ধরা পড়েছে। ক্যামেরার ফুটেজে দেখা যায়, হঠাৎ করে বাড়িটি ধসে পড়ে, আর চারদিকে ধুলো আর ধোঁয়ায় ভরে যায়।

জাতীয় বিপর্যয় মোকাবিলার বাহিনীর তরফে ‘এটি প্যানকেক ধস’ বলে উল্লেখ করা হয়েছে। বাড়িটি সোজাসুজি, উল্লম্বভাবে ভেঙে পড়ে। ধ্বংসস্তূপের মধ্যে যারা আটকে আছে, তাদের মধ্যে বেঁচে থাকার সম্ভাবনা ক্ষীণ।

বাহিনী ধ্বংসস্তূপ থেকে প্রাণের খোঁজে উদ্ধারকাজ চালাচ্ছে। এলাকাটি ঘিঞ্জি হওয়ায় উদ্ধারকাজ ব্যাহত হচ্ছে, ভারী যন্ত্রপাতি নিয়ে উদ্ধারকাজের জন্য জায়গাটি খুব ছোট। ফলে উদ্ধার অভিযান একটি চ্যালেঞ্জ হয়ে দাঁড়িয়েছে।

বজ্রপাতের সঙ্গে প্রবল বৃষ্টিপাত, সেইসঙ্গে দমকা হাওয়ার কয়েক ঘন্টা পরেই এই ধসের ঘটনা ঘটে। তদন্ত শুরু হয়েছে।

দেখুন আরও খবর-