রাতের কলকাতায় ফের অগ্নিকাণ্ড, শিয়ালদার ফুল মার্কেটে আগুন

কলকাতা: ফের রাতের কলকাতায় বড়সড় অগ্নিকাণ্ড (Fire Incident )। শিয়ালদার ফুল মার্কেটে (Sealdah Ful Market) আগুন। রাত ১০.৪৫ নাগাদ আগুন লাগে। চারদিক ধোঁয়ায় ঢেকে গেছে। এখনও পর্যন্ত ঘটনাস্থলে দমকলের ১০ টি ইঞ্জিন (Fire Brigade) আগুন নিয়ন্ত্রণে আনার চেষ্টা চালাচ্ছে। শিয়ালদা ব্রিজের উপর থেকেই আগুন নেভানোর কাজ চালাচ্ছেন দমকল কর্মীরা।

আরও পড়ুন: সপ্তাহান্তে ফের হাওড়া শাখায় একগুচ্ছ লোকাল ট্রেন বাতিল

সিলিন্ডার ফেটে আগুন লেগেছে বলে প্রাথমিকভাবে দমকলের অনুমান। একটি ভাতের হোটেল আগুন লাগে। ঘিঞ্জি এলাকা হওয়ায় আগুন দ্রুত ছড়িয়ে পড়ে। দমকলের সঙ্গে আগুন নেভানোর কাজে হাত লাগিয়েছে স্থানীয় ব্যবসায়ী সহ সাধারণ মানুষ। আগুন অনেকটাই নিয়ন্ত্রণে বলে জানা গেছে। ঘটনার সময় দোকানে অনেক কাস্টমার ছিলেন। তারাও দমকলকে সহযোগীতা করছে।

কোনও হতা-হতের খবর নেই। বেশ কয়েকটি দোকান ক্ষতিগ্রস্ত হয়েছে বলে জানা গেছে। আতঙ্ক ছড়িয়ে পড়ে। ঘটনাস্থলে রয়েছে পুলিশ।